
CAPITOLUL I - CADRUL GENERAL
Art. 1. Membrii fondatori:

1. U.A.T. Oraș Techirghiol prin Consiliul Local al Orașului Techirghiol, cu sediul în localitatea Techirghiol, strada Doctor Victor Climescu, nr. 24,  județul Constanța, cod fiscal 4300540, reprezentat prin Iulian-Constantin Soceanu, primar, împuternicește pe Iulian-Constantin Soceanu, pentru a reprezenta U.A.T. Oraș Techirghiol în calitate de membru fondator al Organizației de Management al Destinației „Techirghiol”;
[bookmark: _Hlk114488727]2. Complexul Balnear și de Recuperare C.A.A. S.R.L., cu sediul în localitatea Techirghiol, strada Doctor Victor Climescu, nr. 40A,  județul Constanța, cod fiscal 30411148, reprezentată legal prin Septimiu-Sebastian Bourceanu, împuternicește pe Septimiu-Sebastian Bourceanu, pentru a reprezenta Complexul Balnear și de Recuperare C.A.A. S.R.L. în calitate de membru fondator al Organizației de Management al Destinației „Techirghiol”;
3. SC Cabinet Stomatologic LADENT S.R.L., cu sediul în localitatea Techirghiol, strada Nicolae Bălcescu, nr. 21,  județul Constanța, cod fiscal 1858968, reprezentată legal prin Mihai Cârlan, împuternicește pe Mihai Cârlan, pentru a reprezenta SC Cabinet Stomatologic LADENT S.R.L. în calitate de membru fondator al Organizației de Management al Destinației „Techirghiol”;
[bookmark: OLE_LINK9]
.
.
.



ne exprimăm voința / acordul de a coopera și de a ne asocia, în conformitate cu prevederile Ordonanței Guvernului nr. 26/2000, cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare, ale Ordonanței Guvernului nr. 58/1998 privind organizarea și desfășurarea activității de turism în România, aprobată cu modificări și completări prin Legea nr. 755/2001, cu modificările și completările ulterioare, precum și prin Ordonanța de Urgență nr. 150 din 18 decembrie 2024, publicată în Monitorul Oficial al României, Partea I, nr. 1290 din 19 decembrie 2024, ale Procedurii din 8 august 2022 de avizare a organizațiilor de management al destinației aprobată prin Ordinul ministrului antreprenoriatului și turismului nr. 1293/2022, cu modificările și completările ulterioare, precum și a Ordonanței Guvernului nr. 57/2019 privind Codul Administrativ, cu modificările și completările ulterioare, în cadrul Organizației de Management al Destinației „Techirghiol”, denumită în continuare „Organizația”, în scopul prevăzut în prezentul statut.


CAPITOLUL II - DENUMIREA, SEDIUL ȘI DURATA DE FUNCȚIONARE ALE ORGANIZAȚIEI

Art. 2. Denumirea Organizației este „ORGANIZAȚIA DE MANAGEMNT AL DESTINAȚIEI TECHIRGHIOL”, conform dovezii de disponibilitate a denumirii nr. 222296 din 28.05.2025, eliberată de Ministerul Justiției.

Art. 3. (1) Sediul Organizației este în România, Județul Constanța, Orașul Techirghiol, Str. Doctor Victor Climescu, nr. 24, cam 1.
(2) Sediul Organizației poate fi mutat oriunde în cadrul unității administrativ-teritoriale membre, în baza ratificării de către Adunarea Generală a hotărârii Consiliului Director cu privire la schimbarea sediului.

Art. 4. Organizația este constituită pe o perioadă nedeterminată, începând cu data înscrierii sale în Registrul asociațiilor și fundațiilor, aflat la grefa Judecătoriei Constanța.

Art. 5. Organizația va avea ștampilă, siglă și însemne proprii și se organizează și funcționează potrivit prevederilor prezentului statut.



CAPITOLUL III -  SCOPUL ŞI OBIECTIVELE ORGANIZAȚIEI

Art. 6. Organizația este persoană juridică de drept privat, fără scop lucrativ, având drept scop dezvoltarea și promovarea turismului în destinația Techirghiol, în vederea creării unui cadru de dezvoltare a diferitelor forme de turism și a serviciilor turistice, facilitării colaborării și parteneriatului între diferitele structuri publice și private cu activitate în acest domeniu, pentru crearea instrumentelor de promovare internă și externă, pentru acordarea suportului necesar elaborării și implementării strategiilor de dezvoltare a turismului local ținând cont de principiile turismului durabil. 

[bookmark: OLE_LINK2]Art. 7. Obiectivele Organizației vor fi stabilite de membrii fondatori și adaptate în timp la cererea Adunării Generale, în funcție de strategia și obiectivele de specialitate adoptate de Administrația Locală în parteneriat cu sectorul economic local (a se vedea exemplele de mai jos):
a) creșterea gradului de valorificare a potențialului turistic din destinația Techirghiol;
b) promovarea potențialului turistic natural și antropic al destinației Techirghiol;
c) creșterea notorietății brandului turistic al destinației; 
d) creșterea duratei sejurului/turist; 
e) creșterea numărului de turiști din destinație într-un an.
f) ... (adăugați alte obiective în conformitate cu scopul organizației).

Art. 8. Pentru îndeplinirea obiectivelor, Organizația va derula activități precum:
a) elaborarea strategiei de dezvoltare şi marketing turistic a destinaţiei;
b) coordonarea şi implementarea strategiei de dezvoltare şi marketing turistic a destinaţiei;
c) coordonarea procesului de realizare şi implementare a brandului destinaţiei;
d) colaborează cu celelalte organizaţii de management al destinaţiei în vederea armonizării strategiilor de marketing;
e) integrează şi coroborează datele statistice la nivelul destinaţiei;
f) realizează cercetări de piaţă şi studii în domeniul turismului;
g) colaborează cu celelalte instituţii competente la corelarea strategiei de marketing turistic cu strategia de dezvoltare turistică;
h) contribuie la formarea resurselor umane din turism;
i) cooperează cu organisme similare la nivel naţional şi internaţional pentru promovarea şi creşterea atractivităţii destinaţiei turistice;
j) atrage fonduri naţionale şi europene prin diverse mecanisme financiare disponibile, rambursabile şi nerambursabile, pentru dezvoltarea programelor turistice;
k) intră în parteneriate cu alte destinaţii apropiate geografic sau tipuri de produse turistice, pieţe-sursă pentru creşterea competitivităţii regionale a destinaţiei.
l) … (adăugați alte activități în conformitate cu scopul și obiectivele organizației).

[bookmark: _Hlk114498263]Art. 9. Monitorizarea îndeplinirii obiectivelor Organizației va fi realizată prin stabilirea unor indicatori de performanță, de către Adunarea Generală, în funcție de Strategia turistică a localității, obiectivele și țintele stabilite prin Planurile de acțiune și cele de marketing.

CAPITOLUL IV - PATRIMONIUL INIȚIAL AL ORGANIZAȚIEI

[bookmark: OLE_LINK33]Art. 10. (1) Patrimoniul Organizației este compus din bunurile și resursele proprii, necesare acoperirii cheltuielilor de organizare, funcționare și desfășurare a activităților sale, precum și din dreptul de folosință gratuită asupra unor bunuri din domeniul public sau privat al asociaților, acordat sau ce va fi acordat Organizației de către aceștia.
[bookmark: bookmark157](2) Patrimoniul inițial al Organizației este de 55.000 lei , constituit din contribuția în numerar a membrilor fondatori, după cum urmează:
1. [bookmark: bookmark158][bookmark: bookmark160][bookmark: bookmark159]U.A.T. Oraș Techirghiol, prin Consiliul Local al Orașului Techirghiol – 50.000 lei;
1. [bookmark: _Hlk114498561]Complexul Balnear și de Recuperare C.A.A. S.R.L.   – 2.500 lei;
1. SC Cabinet Stomatologic LADENT S.R.L.   – 2.500 lei;
[bookmark: bookmark161](3) Patrimoniul inițial al Organizației include și dreptul de folosință gratuită, pe termen limitat, a următoarelor bunuri mobile/imobile aparținând domeniului public și privat al membrilor:
- sediul social al “Organizației de Management al Destinației Techirghiol”, Județul Constanța, Orașul Techirghiol, strada Doctor Victor Climescu, nr.24, cam 1.

(4) Patrimoniul poate fi mărit și prin donațiile făcute de personae fizice sau juridice. Operațiunile cu privire la patrimoniu se vor face prin cont deschis în bancă și numai cu semnăturile autorizate, ale căror speciminte de semnătură au fost depuse la bancă.

[bookmark: OLE_LINK37]Art. 11. (1) Categoriile de resurse financiare ale Organizației locale sunt următoarele:
1. [bookmark: _Hlk115101173]sumele transferate de autoritățile administrației publice locale din taxele pentru promovarea turistică, încasate, care sunt stabilite și plătite conform art. 484 din Legea nr. 227/2015, cu modificările și completările ulterioare; 
1. cotizațiile de membru;
1. alte sume virate de membrii Organizației, în scopul promovării și dezvoltării turismului;
1. finanțări interne și/sau externe atrase;
1. donații, sponsorizări sau legate;  
1. orice alte surse de venituri prevăzute de lege sau de Statutul Organizației.
(adăugați orice altă sursă considerați). 
(2) Cuantumul taxei speciale pentru promovarea turistică, menționat la lit. a), va fi aprobat printr-o Hotărâre a Consiliului Local.
(3) Sumele transferate de autoritatea publică locală din taxele pentru promovarea turistică, încasate, care sunt stabilite și plătite conform art. 484 din Legea nr. 227/2015, cu modificările și completările ulterioare, sunt utilizate doar în scopul pentru care au fost adoptate.

[bookmark: OLE_LINK43]Art. 12.Organizația de Management al Destinației „Techirghiol” are obligația de a vira 20% din sumele transferate de autoritatea publică locală din taxele speciale pentru promovarea turistică, încasate de la turiști, către Organizațiile de Management al Destinației de nivel județean/regional din care face parte.

[bookmark: OLE_LINK49]Art. 13. Bugetul minim anual
(1) Organizația are un buget propriu de venituri și cheltuieli. Situațiile financiare se întocmesc în conformitate cu legislația în vigoare.
(2) Bugetul minim anual este de 10.000 euro, echivalentul în lei la cursul valutar al Băncii Naționale a României (BNR) din data depunerii cererii pentru obținerea avizului.


[bookmark: OLE_LINK52]CAPITOLUL V - DOBÂNDIREA ŞI PIERDEREA CALITĂŢII DE MEMBRU

[bookmark: OLE_LINK54]Art. 14. (1) Organizația are în componenţa sa următoarele categorii de membri:
a) membri fondatori – cei care au înființat organizația și contribuie moral și material la fondarea ei și la constituirea patrimoniului social;
b) membrii asociați - cei care se asociază ulterior înființării organizației și contribuie la completarea patrimoniului acesteia.
c) membri de onoare - persoane fizice sau juridice care aduc servicii deosebite în promovarea obiectivelor sau care o sprijină în mod substanțial din punct de vedere financiar și material, desemnate ca atare de către Adunarea Generală;
[bookmark: OLE_LINK6](2) Calitatea de membru asociat al Organizației se dobândește prin hotărârea Adunării Generale, precedată de avizul favorabil al Consiliului Director.
(3) În cazul în care un plătitor al taxei de promovare din cadrul destinației dorește să devină membru al organizației, aceasta are obligația de a îl primi.
(4) Orice nou membru al Organizației va accepta expres și în totalitate prevederile Statutului.
(5) Calitatea de membru al organizației nu este transferabilă sau cesionabilă.

[bookmark: OLE_LINK58]Art. 15. (1) Calitatea de membru încetează în următoarele cazuri:
· retragere, la cerere;
· încetarea, în condițiile legii, a calității de persoană juridică;
· excluderea din Organizație.
(2) Retragerea la cerere din Organizație a unui membru se face prin cerere scrisă adresată Consiliului Director și va fi ratificată de prima Adunare Generală.
(3) Orice cerere de retragere își produce efectele de la data aprobării acesteia de către Adunarea Generală. Retragerea din Organizație nu conduce la ștergerea obligațiilor asumate de către membrul în cauză dacă, la data comunicării deciziei de retragere, obligațiile asumate față de Organizație nu erau stinse.
(4) Adunarea Generală poate hotărî pierderea calității de membru și, ulterior, excluderea din Organizație a unui membru, în urma votului a jumătate plus unu din membrii Adunării Generale prezenți la ședință, în următoarele situații:  
a) [bookmark: _Hlk112316106]nu își îndeplinește obligațiile față de Organizație;
b) nu își plătește, la scadență, cotizația anuală;
c) folosește prerogativele statutare în interes propriu; 
d) acționează prin orice mijloace în scopul vădit de defăimare a Organizației și a membrilor acesteia ori al periclitării activității Organizației; 
e) aduce prejudicii morale și materiale Organizației; 
f) este condamnat pentru fapte penale; 
g) în cazul declarării incapacității/insolvenței sau decesului membrilor - persoane fizice;
h) abateri grave de la statut, regulamentele și hotărârile adoptate de Consiliul Director sau Adunarea Generală, pentru intervenirea unor motive de incompatibilitate cu această calitate sau pentru absența de la trei ședințe consecutive ale Adunării Generale, fără motive temeinice.


CAPITOLUL VI - DREPTURILE ŞI OBLIGAŢIILE MEMBRILOR ORGANIZAȚIEI

[bookmark: OLE_LINK61]Art. 16. Membrii Organizației au următoarele drepturi statutare:
a) să participe la activitățile, proiectele și programele Organizației;
b) să folosească dotările materiale ale Organizației, în conformitate cu scopul acesteia;
c) să utilizeze însemnele și sigla Organizației;
d) să aleagă și să fie aleși în organele de conducere, în condițiile prevăzute de prezentul statut;
e) să beneficieze de toate formele de apărare și sprijin de care dispune Organizația;
f) să își exprime liber punctul de vedere cu privire la măsurile ce urmează a fi luate și documentele ce urmează a fi întocmite;
g) să renunțe la calitatea de membru, printr-o cerere scrisă, adresată Consiliului Director și aprobată ulterior de Adunarea Generală; 
h) să beneficieze de baza de date și de informațiile referitoare la activitatea Organizației;
i) să fie consultați în toate problemele de interes ale Organizației;
j) să solicite și să primească sprijin pentru probleme ce țin de activitatea lor și intră în sfera de competență a Organizației;
k) să fie informați asupra programelor și proiectelor de dezvoltare a destinației;
l) răspunderea membrilor va fi angajată în limitele responsabilităților avute în Organizație; 
m) să fie informați conform prevederilor Statutului și a altor reglementări interne asupra deciziilor adoptate de Adunarea Generală și Consiliul Director; 
n) să conteste, în condițiile Statutului și ale legilor în vigoare, deciziile organelor Organizației;
o)  ... (adăugați alte drepturi în conformitate cu legislația și scopul organizației).

[bookmark: OLE_LINK64]Art. 17. Membrii Organizației au următoarele obligații statutare:
a) să cunoască și să accepte statutul Organizației;
b) [bookmark: _Hlk112321471]să contribuie la îndeplinirea scopului și obiectivelor Organizației;
c) să nu angajeze Organizația în nicio activitate fără mandat din partea Adunării Generale sau a Consiliului Director;
d) să plătească contribuția anuală, în valoarea stabilită de Adunarea Generală;
e) să nu aducă prejudicii de orice natură Organizației;
f) să participe la toate ședințele și acțiunile la care sunt convocați de către Consiliul Director; 
g) să protejeze imaginea Organizației și să aibă o conduită corespunzătoare valorilor pe care aceasta le promovează;
h) să nu desfăşoare activităţi politice în cadrul sau cu ocazia activităţilor organizate de Organizație;
i) să anunțe în termen de 10 zile, la secretariatul Organizației, orice modificare care a survenit în legătură cu persoana sa (schimbare de sediu, nume, reprezentant legal, etc.);
j) ... (adăugați alte obligații în conformitate cu legislația și scopul organizației).

[bookmark: OLE_LINK66]Art. 18. Membrii fondatori și membrii asociați plătesc o cotizație în cuantumul și condițiile stabilite de Adunarea Generală. 


[bookmark: OLE_LINK70]CAPITOLUL VII - ORGANELE DE CONDUCERE, ADMINISTRARE ŞI CONTROL. ATRIBUŢII

[bookmark: OLE_LINK72]Art. 19. Organele de conducere ale Organizației sunt Adunarea Generală și Consiliul Director.

[bookmark: OLE_LINK77]Art. 20. Adunarea Generală
(1) Adunarea Generală este organul de conducere al Organizației, alcătuit din totalitatea membrilor fondatori și asociați. 
(2) Fiecare membru fondator și fiecare membru asociat va depune toate diligențele pentru a-şi asigura reprezentarea permanentă în cadrul Adunării Generale. Mandatul reprezentanților este valabil de la data numirii acestora, până la data revocării sau înlocuirii lor, prin hotărârea membrului fondator sau membrului asociat.  
(3) Din rândul mandatarilor desemnați de către membri, Adunarea Generală îl alege pe președintele Organizației, care exercită atribuțiile prevăzute în prezentul Statut şi care reprezintă Organizația în raporturile cu terții, cu excepția situațiilor în care se prevede expres altfel. Președintele Organizației este ales cu votul a două treimi din numărul membrilor fondatori și al membrilor asociați. 
[bookmark: OLE_LINK99](4) Adunarea Generală îndeplinește atribuțiile care îi revin conform art. 21 alin. (2) din Ordonanța Guvernului nr. 26/2000 cu privire la asociații și fundații, cu modificările și completările ulterioare, conform art. 10^3 alin. (2) din Ordonanța Guvernului nr. 58/1998 privind organizarea și desfășurarea activității de turism în România, cu modificările și completările ulterioare, precum şi atribuțiile speciale prevăzute de prezentul Statut, după cum urmează:
a) elaborarea strategiei de dezvoltare şi marketing turistic a destinaţiei;
b) aprobarea strategiei de dezvoltare şi marketing turistic a destinaţiei;
c) validarea adeziunii de noi membri;
d) alegerea şi revocarea membrilor Consiliului Director;
e) alegerea şi revocarea cenzorului;
f) aprobarea bugetului de venituri şi cheltuieli, a situaţiilor financiare anuale şi descărcarea de gestiune a Consiliului Director;
g) modificarea statutului;
h) hotărârea adeziunii de noi membri şi excluderea membrilor asociaţi;
i) ratificarea hotărârii Consiliului Director cu privire la schimbarea sediului;
j) stabilirea cuantumului cotizaţiei;
k) … adăugați orice alte atribuţii stabilite prin lege sau prin statut.

[bookmark: OLE_LINK80]Art. 21.Conform Ordonanţei Guvernului nr. 58/1998 privind organizarea şi desfăşurarea activităţii de turism în România, cu modificările și completările ulterioare, deciziile membrilor în cazul organizației de management al destinației locale, în cadrul Adunării Generale, în vederea îndeplinirii obiectivelor organizației de management al destinației turistice, sunt luate prin vot astfel:
(1) Deciziile membrilor, alții decât autoritatea administrației publice locale, în vederea îndeplinirii obiectivelor organizației de management al destinației turistice, sunt luate prin vot în cadrul Adunării Generale, proporțional cu cuantumul taxelor speciale pentru promovare turistică stabilite și plătite conform art. 484 din Legea nr. 227/2015 privind Codul fiscal, cu modificările și completările ulterioare, până la data de 31 decembrie a anului precedent.
(2) În cazul asociațiilor sau organizațiilor patronale ai căror membri sunt plătitori ai acestei taxe, votul se ia proporțional cu cuantumul total al taxelor plătite de toți membrii acesteia din cadrul destinației.
(3) Votul membrilor neplătitori de taxă pentru promovare turistică, stabilită și plătită conform art. 484 din Legea nr. 227/2015, cu modificările și completările ulterioare, se va calcula proporțional cu cuantumul cotizației de membru plătite și al altor cotizații voluntare.
(4) Votul membrilor menționați la alin. (2) și (3) reprezintă diferența până la 100% în funcție de reprezentativitatea autorității publice locale stabilită în conformitate cu prevederile art. 20 lit. h) din OG 58/1998.

[bookmark: OLE_LINK81]Art. 22. Pentru a fi valabile, hotărârile Adunării Generale se adoptă cu votul a jumătate plus unu din numărul total al membrilor fondatori și asociați, prezenți la ședință, cu drept de vot.

[bookmark: OLE_LINK84]Art. 23. (1) Adunarea Generală se întrunește cel puțin o dată pe an.
(2)Adunarea Generală este statutar constituită în prezența a cel puțin jumătate plus unu dintre membrii cu drept de vot. 
(3) Dacă nu se îndeplinește cvorumul prevăzut la alin.(2), Adunarea Generală se convoacă, din nou, în scris, cu cel puțin 5 (cinci) zile înainte de ședință. În acest caz, Adunarea Generală este statutar constituită și poate decide, indiferent de numărul membrilor prezenți.
(4) Membrii Adunării Generale pot participa la şedinţe prin teleconferinţă, videoconferinţă sau alte mijloace de comunicare similare, care permit tuturor participanților să se audă reciproc. Fiecare membru care participă astfel va fi considerat prezent, va avea dreptul de a fi inclus în cvorum şi va putea vota. 

[bookmark: OLE_LINK85]Art. 24. Adunarea Generală va fi convocată ori de câte ori este necesar, de către Președintele Organizației ori, în lipsa acestuia, de Consiliul Director sau de un număr reprezentând cel puțin o treime (1/3) din numărul total al membrilor fondatori și ai membrilor asociați cu drept de vot.  
(2) Convocarea va fi transmisă prin scrisoare, fax sau e-mail cu cel puțin 10 (zece) zile anterioare datei desfășurării ședinței şi va cuprinde data, ora, locul, modul de desfășurare a ședinței (în format fizic, hibrid sau online) și ordinea de zi a ședinței.  
(3) Ședințele Adunării Generale vor fi conduse de Președintele Organizației sau, în absența acestuia, de persoana desemnată de către Președintele Organizației dintre mandatarii membrilor participanți.  
(4) Adunarea Generală va alege dintre mandatarii membrilor participanți la ședință un secretar care va redacta procesul-verbal al şedinţei sau va desemna, din rândul salariaților Organizației, un secretar tehnic de ședință.  
(5) Procesul-verbal al ședinței Adunării Generale este semnat de Președinte sau, în absența acestuia, de persoana desemnată. O copie a procesului-verbal va fi transmisă, în termen de maximum 5 (cinci) zile de la data şedinţei, fiecărui membru, indiferent dacă reprezentantul acestuia a fost sau nu prezent la şedinţă.
(6) Hotărârile Adunării Generale se consemnează într-un registru de procese-verbale, care se păstrează la sediul Organizației.

[bookmark: OLE_LINK86]Art. 25. Reprezentantul membrului fondator și/sau al membrului asociat care, într-o anumită problemă supusă aprobării Adunării Generale, este interesat personal sau prin soțul/soția sa, prin ascendenții sau descendenții săi, prin rudele în linie colaterală sau afinii săi până la gradul al patrulea inclusiv, nu va putea lua parte la deliberare şi nici la vot, sub sancțiunea de daune – interese, dacă fără votul său nu s-ar fi obținut majoritatea cerută pentru adoptarea hotărârii. 

[bookmark: OLE_LINK87]Art. 26. Hotărârile adoptate de către Adunarea Generală sunt obligatorii pentru toți asociații, chiar dacă aceștia nu au luat parte la Adunarea Generală sau au votat împotrivă. 

Art. 27. (1) Președintele Consiliului Director este și Președintele Organizației și este ales pe o perioadă de 3 (trei) ani.
(2) Președintele Organizației îndeplinește următoarele atribuții: 
a) [bookmark: OLE_LINK4]convoacă și conduce lucrările Adunării Generale și ale Consiliului Director;
b) reprezintă Organizația în relațiile cu terții, instituții, organizații şi în acţiunile în justiţie, cu excepția situațiilor în care se prevede altfel în mod expres; 
c) semnează actele şi documentele adoptate de Adunarea Generală, urmărește şi asigură ducerea la îndeplinire a acestor hotărâri;
d) semnează actele și documentele Organizației în relațiile cu autorități publice naționale şi internaționale, cu finanțatori şi organisme naționale și internaționale, precum şi cu alte foruri a căror participare este necesară în vederea obținerii de finanțări nerambursabile şi rambursabile, destinate realizării unor obiective de interes comun;
e) este persoana împuternicită să desfăşoare procedura de obţinere a avizului emis de autoritatea publică centrală responsabilă în domeniul turismului şi de dobândire a personalităţii juridice, dacă nu este prevăzut altfel în statut;
f) acţionează în conformitate cu strategia de dezvoltare și marketing turistic şi planul de acțiune aprobate de Adunarea Generală, în vederea realizării obiectivelor propuse;
g) încheie, în numele şi pe seama Organizației, acte juridice (contracte etc.), iar suma limită/operațiune se stabilește de Consiliul Director;
h) coordonează elaborarea, de către managerul de destinație turistică, a Bugetului anual de venituri și cheltuieli, care se înaintează spre analiză și aprobare Consiliului Director, iar acesta îl supune apoi aprobării în Adunarea Generală;
i) îndeplinește orice alte sarcini dispuse de către Adunarea Generală. 

Art. 28. Consiliul Director 
(1) Consiliul Director este organul strategic de conducere al Organizației și asigură punerea în executare a hotărârilor Adunării Generale.
(2) Consiliul Director este format din minimum 5 membri neremunerați, fiecare cu vot egal, propuși și votați în cadrul Adunării Generale, astfel : 1 preşedinte, ..... vicepreședinte/ți,  ....membri (se va nominaliza, cu nume și prenume, componența Consiliului Director);
(3) Componenţa Consiliului Director va asigura cât mai bine reprezentativitatea în cadrul acestui organ a tuturor membrilor Organizației.
(4) Mandatul Consiliului Director este pe o perioadă de 3 (trei) ani.	
(5) Numărul membrilor Consiliului Director poate fi modificat prin hotărârea Adunării Generale.
(6) Primul Consiliu Director este ales dintre membrii fondatori, în urma primei Adunări Generale, Președintele Organizației fiind și Președintele Consiliului Director.
(7) Consiliul Director are următoarele atribuţii:
a) [bookmark: OLE_LINK5]coordonarea şi implementarea strategiei de dezvoltare şi marketing turistic;
b) prezintă Adunării Generale raportul anual de activitate, execuţia bugetului de venituri şi cheltuieli, planul anual de activităţi şi bugetul previzional;
c) stabileşte procedura de angajare a managerului de destinaţie turistică şi organizează procesul de recrutare;
d) încheie acte juridice în numele şi pe seama Organizaţiei;
e) acceptă donaţii, sponsorizări şi alte venituri în condiţiile legii;
f) aprobă politica de personal a Organizaţiei şi organigrama;
g) propune Adunării Generale cuantumul cotizaţiei şi modul de achitare a acesteia;
h) hotărăşte, la nevoie, schimbarea sediului Organizaţiei;
i) împuterniceşte, în caz de nevoie şi în condiţiile legii, una sau mai multe persoane pentru a îndeplini anumite atribuţii cu caracter special în numele şi în favoarea Organizaţiei;
j) aduce la cunoștința Adunării Generale cererile de înscriere și/sau retragere în/din Organizație;
k) îndeplineşte orice alte atribuţii prevăzute de statut sau stabilite de Adunarea Generală.
(8) Membrii Consiliului Director sunt răspunzători pentru activitatea lor, în conformitate cu legislația în vigoare.
Art. 29. (1) Consiliul Director se întruneşte în şedinţe ordinare lunar. Se poate întruni în şedinţe extraordinare, convocându-se de fiecare dată când este necesar, la solicitarea președintelui, a managerului de destinație ori a cel puțin unei treimi (1/3) din membrii săi. 
[bookmark: OLE_LINK1](2) Modul de convocare şi procedurile se vor detalia în Regulamentul Intern al Organizației/statut. Convocarea Consiliului Director se face cu cel puțin 5 (cinci) zile înainte de data stabilită pentru desfășurarea ședințelor, iar în situații care reclamă urgență, cu cel puțin 48 de ore înainte. Convocarea se va face în scris, precizându-se ordinea de zi, data, modul de desfășurare a ședinței (cu prezență fizică, în format hibrid sau online), ora şi locul desfășurării ședinței şi, după caz, orice alte documente anexate ordinii de zi. 
(3) Şedinţa Consiliului Director este legal constituită în prezenţa a jumătate plus unu din totalul membrilor săi. 
(4) Membrii Consiliului Director pot participa la şedinţe prin teleconferinţă, videoconferinţă sau alte mijloace de comunicare similare, care permit tuturor participanților să se audă reciproc. Fiecare membru care participă în acest mod va fi considerat prezent, va avea dreptul de a fi inclus în cvorum și va putea vota.
(5) Consiliul Director va alege dintre participanții la ședință sau va desemna, din rândul salariaților Organizației, un secretar care va redacta procesul-verbal al ședinței. Deciziile Consiliului Director se consemnează în registrul de procese-verbale, care se păstrează la sediul Organizației.
(6) Consiliul Director emite decizii în urma ședințelor ordinare și extraordinare pe care le adoptă cu votul a jumătate plus unu din membrii prezenţi. În caz de balotaj, votul președintelui este decisiv. 
(7) Deciziile sunt valide după semnarea lor de către președinte și secretar. Refuzul semnării acestora se va motiva în scris.

Art. 30. Deciziile contrare legii și/sau Statutului Organizației pot fi atacate în justiție de către oricare dintre membrii acesteia, în termen de 15 (cincisprezece) zile de la data când au luat cunoștință despre decizie sau de la data când a avut loc ședința, după caz. 

Art. 31. Membrul Consiliului Director care, într-o anumită problemă supusă deciziei Consiliului Director, este interesat personal sau prin soțul/soția sa, ascendenții sau descendenții săi, rudele în linie colaterală sau afinii până la gradul al patrulea inclusiv, nu va putea lua parte la deliberare şi nici la vot, sub sancțiunea de daune – interese, dacă fără votul său nu s-ar fi obținut majoritatea cerută pentru adoptarea hotărârii.

[bookmark: OLE_LINK7]Art. 32. Calitatea de membru în Consiliul Director încetează: 
a) la data expirării mandatului, dacă nu a fost reale

b) prin renunțarea expresă la mandat, astfel: prin depunerea unei cereri, adresată Președintelui, la Secretariatul Organizației cu cel puțin ... zile înainte de data la care dorește să îi înceteze calitatea de membru;
c) prin deces sau punere sub interdicție; 
d) prin revocarea mandatului de către Adunarea Generală, la propunerea Consiliului Director, în următoarele situații:
i)  dacă este condamnat printr-o sentință penală; 
ii) dacă a compromis imaginea și integritatea Organizației; 
iii) dacă dovedește lipsă de interes în îndeplinirea mandatului încredințat; 
iv) dacă obține rezultate slabe în îndeplinirea mandatului încredințat;
v) dacă lipsește la mai mult de jumătate din ședințele anuale ale Consiliului Director.


[bookmark: _Hlk178150709]Art. 33. Managerul de destinație
(1) Managerul de destinație este numit de către Consiliul Director în urma derulării unei proceduri de recrutare transparente, care respectă prevederile prezentului Statut și legislația aplicabilă. 
(2) Managerul de destinație își desfășoară activitatea în baza unui contract individual de muncă și va îndeplini atribuțiile prevăzute în fișa postului și în prezentul Statut. 
(3) Consiliul Director va monitoriza și evalua periodic performanța managerului de destinație, în baza obiectivelor și indicatorilor de performanță agreați la angajare de ambele părți. 

Art. 34. Managerul de destinație are următoarele atribuţii generale:
a) cunoaște legislația generală în domeniul turismului și specifică activității de turism, administrației publice și ONG-urilor;
b) asigură organizarea și funcționarea activității Organizației de Management al Destinației;
c) identifică specificul destinației și a elementelor diferențiatoare, elaborează mecanismele de implementare a conceptului de dezvoltare durabilă în turism;
d) comunică și colaborează eficient cu administrațiile publice, sectorul privat, ONG-urile și alți actori implicați în destinație;
e) coordonează elaborarea și implementarea strategiei de dezvoltare și marketing turistic, a strategiei de brand al destinației și planul de monitorizare turistică.


Art. 35. Controlul financiar al Organizației poate fi asigurat de un cenzor ales de Adunarea Generală.*

Art. 36. În realizarea competenței sale, cenzorul are următoarele atribuții: 
a) verifică, cel puțin o dată pe an, modul în care este administrat patrimoniul și bugetul Organizației;
b) întocmește rapoarte, pe care le prezintă Consiliului Director şi Adunării Generale; 
c) poate participa la şedinţele Consiliului Director, fără drept de vot;
d) îndeplinește orice alte atribuții de control financiar prevăzute în prezentul Statut sau stabilite de către Adunarea Generală.


CAPITOLUL  VIII - DIZOLVAREA ŞI LICHIDAREA ORGANIZAȚIEI

[bookmark: OLE_LINK141]Art. 37. Organizația se dizolvă:
a) de drept;
b) prin hotărârea instanței judecătorești competente;
c) prin hotărârea Adunării Generale.

[bookmark: OLE_LINK144]Art. 38. (1) Organizația se dizolvă de drept, prin:
a) imposibilitatea realizării scopului și obiectivelor pentru care a fost constituită, dacă în termen de 3 luni de la constatarea unui astfel de fapt nu se adoptarea de măsuri de remediere; 
b) imposibilitatea constituirii Adunării Generale sau a Consiliului Director în conformitate cu prezentul statut, dacă această situație durează mai mult de un an de la data la care Adunarea Generală sau, după caz, Consiliul Director trebuia să se constituie; 
c) reducerea numărului de membri asociați sub limita fixată de lege, dacă acesta nu a fost complinit în termen de 3 luni de la producerea sa.
(2) Constatarea dizolvării se realizează prin hotărârea judecătoriei în a cărei circumscripție teritorială se află sediul Organizației, la cererea oricărei persoane interesate.

[bookmark: OLE_LINK147]Art. 39. Organizația se dizolvă prin hotărârea instanței judecătorești competente, când:
a) scopul sau activitatea desfășurată a devenit ilicită sau contrară normelor de ordine publică;
b) atingerea scopului său se realizează prin utilizarea unor mijloace ilicite sau contrare ordinii publice;
c) Organizația urmărește un alt scop decât acela pentru care s-a constituit;
d) Organizația a devenit insolvabilă.

[bookmark: OLE_LINK150]Art. 40. Organizația se poate dizolva și prin hotărârea Adunării Generale a acesteia, luată cu votul a două treimi (2/3) din totalul voturilor exprimate în Adunarea Generală. În termen de 15 zile de la data scadenței la care s-a hotărât dizolvarea, hotărârea Adunării Generale se depune la judecătoria în a cărei circumscripție teritorială își are sediul Organizația, pentru a fi înscrisă în Registrul asociațiilor și fundațiilor.

[bookmark: OLE_LINK153]Art. 41. (1) Lichidarea Organizației se va face în condițiile prevăzute de legislația în vigoare, cu respectarea dispoziţiilor art. 60 din Ordonanţa Guvernului nr. 26/2000, aprobată cu modificări şi completări prin Legea nr. 246/2005, cu modificările şi completările ulterioare.
(2) În cazul dizolvării Organizației, bunurile rămase în urma lichidării nu se pot transmite către persoane fizice.
(3) Aceste bunuri pot fi transmise către persoane juridice de drept privat sau de drept public cu scop identic sau asemănător, ca urmare a deciziei Adunării Generale, luată prin votul majorităţii simple a membrilor prezenţi.

[bookmark: OLE_LINK156]Art. 42. (1) În cazul dizolvării de drept sau prin hotărâre judecătorească, așa cum este prevăzut în articolele anterioare, lichidatorii vor fi numiți prin însăși hotărârea judecătorească.
(2) În cazul dizolvării hotărâte de Adunarea Generală, lichidatorii vor fi numiți de către Adunarea Generală.
(3) În toate cazurile, mandatul Consiliului Director încetează odată cu numirea lichidatorilor.
(4) Lichidatorii vor putea fi persoane fizice sau juridice, autorizate în condițiile legii.

[bookmark: OLE_LINK159]Art. 43. (1) Imediat după intrarea lor în funcție, lichidatorii vor face inventarul și vor încheia un bilanț care să constate situația exactă a activului și pasivului Organizației.
(2) Lichidatorii sunt obligați să primească și să păstreze registrele și orice alte acte ale Organizației. De asemenea, ei vor ține un registru cu toate operațiunile lichidării, în ordinea datei acestora. 
(3) Lichidatorii își îndeplinesc mandatul sub controlul cenzorului.

[bookmark: OLE_LINK162]Art. 44. Lichidatorii sunt obligați să continue operațiunile juridice în curs, să încaseze creanțele, să plătească creditorii și, dacă numerarul este insuficient, să transforme și restul activului în bani, procedând la vânzarea prin licitație publică a bunurilor mobile și imobile.

[bookmark: OLE_LINK165]Art. 45. Lichidatorii nu pot încheia operațiunile și nu pot remite celor în drept contul gestiunii decât după expirarea unui termen de 6 luni de la publicarea dizolvării Organizației.

[bookmark: OLE_LINK168]Art. 46. Lichidatorii răspund solidar pentru daunele cauzate creditorilor din culpa lor.

[bookmark: OLE_LINK171]Art. 47. Atât față de membrii Organizației, cât și față de membrii asociați, lichidatorii sunt supuși regulilor mandatului.

[bookmark: OLE_LINK174]Art. 48. După terminarea lichidării, lichidatorii sunt obligați ca în termen de două luni să depună bilanțul, registrul jurnal și un memorandum, declarând operațiunile de lichidare la Registrul asociațiilor și fundațiilor al judecătoriei în a cărei circumscripție teritorială își are sediul Organizația. Lichidatorii sunt obligați să îndeplinească toate procedurile pentru publicarea lichidării și radierea Organizației din Registrul asociațiilor și fundațiilor.

[bookmark: OLE_LINK176]Art. 49. Dacă în termen de 30 de zile calendaristice de la depunerea bilanțului nu se înregistrează nicio contestație, bilanțul se consideră definitiv aprobat și lichidatorii, cu autorizarea judecătoriei, vor remite celor în drept bunurile și sumele rămase de la lichidare, împreună cu toate registrele și actele Organizației și ale lichidării. Numai după aceasta, lichidatorii vor fi considerați descărcați și li se va elibera, în acest scop, un act constatator.

[bookmark: OLE_LINK179]Art. 50. Contestațiile la bilanțul lichidatorilor se pot formula de orice persoană interesată, la judecătoria în a cărei circumscripție teritorială se află sediul Organizației.

[bookmark: OLE_LINK181]Art. 51. Organizația își încetează existența la data radierii din Registrul asociațiilor și fundațiilor.

[bookmark: OLE_LINK184]Art. 52. Dispozițiile prezentului capitol se completează cu dispozițiile cap. IX din O.G. nr. 26/2000, aprobată cu modificări și completări prin Legea nr. 246/2005 cu privire la asociații și fundații.  


CAPITOLUL IX - DISPOZIŢII FINALE

[bookmark: OLE_LINK187]Art. 53. (1) Prezentul Statut poate fi modificat doar prin acte adiționale semnate de jumătate plus unu din membrii fondatori și asociați, cu drept de vot.  
(2) Modificarea sau completarea prezentului Statut se realizează în forma scrisă, cu îndeplinirea condițiilor legale de fond şi formă, prin înscrierea acestor modificări/completări în Registrul asociațiilor şi fundațiilor aflat la grefa Judecătoriei Constanța, cu aplicarea corespunzătoare a prevederilor cuprinse în Ordonanța de Guvern nr. 26/2000, aprobată cu modificări și completări prin Legea nr. 246/2005 cu privire la asociații și fundații. 

[bookmark: OLE_LINK189]Art. 54. (1) Organizația va ţine la sediul său, pe o perioadă de 5 (cinci) ani, evidențele contabile, registrele cerute de lege, rapoartele corecte şi complete ale conturilor, procesele-verbale ale ședințelor Adunării Generale şi ale Consiliului Director, precum şi un registru cuprinzând dispozițiile emise de managerul de destinație. 
(2) Toate dosarele şi registrele Organizației pot fi inspectate de către oricare dintre membrii fondatori și asociați ai Organizației, inclusiv de cenzorul Organizației. 

[bookmark: OLE_LINK192]Art. 55. Prezentul statut este cadrul normativ pe baza căruia se va desfășura întreaga activitate a Organizației.

[bookmark: OLE_LINK193]Art. 56. (1)Prevederile prezentului statut se completează cu celelalte dispoziții legale în vigoare, incidente activității Organizației.
(2) Se împuterniceşte domnul Iulian-Constantin SOCEANU în vederea desfăşurării procedurii de dobândire a personalităţii juridice a organizaţiei în faţa Judecătoriei Constanţa şi a înscrisurilor în Registrul asociaţiilor şi fundaţiilor. 

[bookmark: OLE_LINK198]Art. 57. Conform Procesului-verbal de Constituire, noi, membrii fondatori ai ORGANIZAŢIEI DE MANAGEMENT AL DESTINAŢIEI TECHIRGHIOL, îl/o împuternicim pe Septimiu-Sebastian Bourceanu, să acţioneze în numele nostru și pentru noi în vederea obținerii avizului conform emis de autoritatea publică centrală responsabilă în domeniul turismului.

[bookmark: OLE_LINK200]Art. 58. (1) Prezentul Statut este guvernat de legea română. În situația în care intervin modificări ale legislaţiei în domeniu, prezentul Statut va fi modificat în conformitate cu noile prevederi.  
(2) Prevederile prezentului Statut se completează cu celelalte dispoziții legale în vigoare. 
(3) Toate litigiile născute din sau în legătură cu acest Statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi deduse spre soluționare instanțelor judecătorești competente.  


[bookmark: OLE_LINK202]Prezentul STATUT a fost redactat și semnat în _____ (____) exemplare originale, astăzi, data autentificării/atestării sale __________________



[bookmark: OLE_LINK203]MEMBRII:

U.A.T. Oraș Techirghiol, prin Consiliul Local al Orașului Techirghiol, Primar, Iulian-Constantin Soceanu

______________________________

Complex Balnear și de Recuperare C.A.A. S.R.L., prin Septimiu-Sebastian Bourceanu

______________________________

SC Cabinet Stomatologic LADENT S.R.L., prin Mihai Cârlan

______________________________
PREȘEDINTE DE ȘEDINȚĂ,
Tahner CURTACAI


CONTRASEMNEAZĂ PENTRU LEGALITATE:
SECRETARUL GENERAL AL ORAȘULUI TECHIRGHIOL,
Niculina PAROŞANU

